chalkositt
Store norske leksikon,Realfag,Geologi,Mineraler,Sulfid- og sulfatmineraler
Chalkositt er et metallisk mineral med svart, grå eller blåsvart farge. Mineralet ligner bornitt av utseende, men i motsetning til bornitt vil chalkositt ha en grålig svart farge på friskt brudd.
Chalkositt inneholder 80 prosent kobber og er en viktig malm som særlig opptrer i den supergene anrikingssonen i sulfidmalmer.I Norge finnes chalkositt i mindre mengder på hydrotermale gangforekomster i Telemark, sammen med bornitt. Mineralet krystalliserer monoklint under 105 grader Celsius og heksagonalt over 105 grader Celsius. Egenskaper Egenskap Verdi     Sammensetning  sulfid eller sulfat    Kjemisk formel Cu2S    Hardhet 2½–3   Massetetthet 5,5–5,8 g/cm³   Krystallsystem monoklint Les mer i Store norske leksikon mineraler sulfider sulfater Eksterne lenker mindat.org: Chalcocite